கேள்வி: பாவலரேறு பெருஞ்சித்திரனார் - கல்வி, அரசியல், தமிழ் ஈடுபாடுகள் என்பது என்ன?
பதில்: பெருஞ்சித்திரனாரின் தொடக்கக் கல்வி, சேலத்திலும் ஆத்தூர் அமைந்தது. தன் ஒன்பதாம் அகவையில் ''குழந்தை'' என்னும் பெயரில் கையெழுத்து ஏட்டைத் தொடங்கி நடத்தியவர், பின்பு பத்தாம் அகவையில் "அருணமணி" என்னும் புனைபெயரில் ''மலர்க்காடு'' என்னும் கையெழுத்து ஏட்டினை நடத்தினார். இவ்விதழ்களுக்கான ஓவியங்களையும் அவரே வரைந்தார். ''மல்லிகை'' (1945) ''பூக்காரி'' (1945), ''இயற்கையும் தமிழும்'' (1947; பகுத்தறிவு திங்களிதழில் வெளியீடு - 1952) என்னும் பாவியங்களைப் பள்ளிப்பருவத்தில் இயற்றினார். திருச்சிராப்பள்ளி வானொலி நிலையம் நடத்திய "எழுதுகோல் வன்மையா நா வன்மையா?" என்ற பட்டிமன்றத்தில் பங்கேற்று "தூவலே வன்மை" என உரையாற்றிப் பரிசை வென்றார். இந்தியப் பொதுவுடைமைக் கட்சி, ஈ. வெ. இராமசாமி தலைமையிலான திராவிடர் கழகம் ஆகியவை நடத்திய கூட்டங்களில் பங்கேற்ற பெருஞ்சித்திரனார், தன் பதின்மூன்றாம் அகவையில் பொதுவுடைமை, பெரியாரியல் ஆகிய கொள்கைகளில் நாட்டம் கொள்ளத் தொடங்கினார். கா. ந. அண்ணாதுரை தலைமையிலான திராவிட முன்னேற்றக் கழகம் (திமுக) நடத்திய பொதுக்கூட்டங்களிலும் பங்கேற்றார். உயர்நிலைப்பள்ளியில் சேலம் நடேசனாரும், வை. பொன்னம்பலனார் (பத்தாம் வகுப்பில்) இவருக்கு ஆசிரியர்களாக விளங்கினர். தன்னைக் காட்டிலும் இளைய மாணவர்களுக்காக ஒரு "இரவுத் தனிப்பள்ளி"யை நடத்தினார். 1950-இல் பள்ளிப்படிப்பை நிறைவு செய்த பின்னர், அரசினர் கலைக் கல்லூரி, சேலம் (தற்போது சேலம் அரசினர் கலைக் கல்லூரி) பயின்றார். அங்கு தேவநேயப் பாவாணர், உலக ஊழியனார், அ. காமாட்சி குமாரசாமி உள்ளிட்டோரின் மாணவராகத் தமிழறிவு பெற்றார். மேலும் அம்பேத்கர் கருத்தியலின் மீதும் பற்றுக் கொண்டார். பாரதிதாசன் பாடல்களில் மிகுந்த ஈடுபாட்டுடன் விளங்கிய அவர், ''மல்லிகை'', ''பூக்காரி'' பாவியங்களை எடுத்துக்கொண்டு அவரைச் சந்திக்க 1949-இல் பாண்டிச்சேரி (தற்போது புதுச்சேரி) சென்றார். அப் பாவியங்களுள் ஒன்றில் குறை கண்டமையால் அந்நூல்களைப் பார்க்க மறுத்துவிட்ட பாரதிதாசன், பின்னாளில் ஒரு நூலைக் ''கொய்யாக்கனி'' (''பூக்காரி''-யைப் பெயர்மாற்றி) எனும் பெயரில் தம் அச்சகத்திலேயே அச்சிட்டுத் தந்தார். இந்நூலுக்குப் பாவாணர் அணிந்துரை எழுதினார்.
கேள்வி: பாவலரேறு பெருஞ்சித்திரனார் - அரசுப்பணியும் ''தென்மொழி'' இதழ் தொடக்கமும் பற்றி விளக்கவும்.
பதில்: கல்லூரிக்குப்பின் 1952 முதல் 1954 வரை சேலத்தில் கூட்டுறவுத்துறை இளநிலை ஆய்வராகவும், கணக்காய்வராகவும் பணியாற்றினார். பின்னர், (இன்றைய) கிருட்டினகிரி மாவட்டம் உள்ள ஒசூர் அருகே அஞ்செட்டி எனும் சிற்றூரில் வனத்துறையில் எழுத்தராகச் சில காலம் பணியாற்றினார். 1954 இறுதியில் பாண்டிச்சேரிக்குச் சென்று அஞ்சல் துறையில் எழுத்தராக ஐந்து ஆண்டுகள் பணியாற்றினார். அக்காலத்தில் பாரதிதாசனுடன் நெருங்கிய தொடர்பு ஏற்பட்டது. 1959-இல் பணிமாற்றல் கிடைத்துக் கடலூர் சென்றார். அதே ஆண்டில் அண்ணாமலைப் பல்கலைக்கழகம் அகரமுதலித் துறையில் பணியேற்ற பாவாணரின் விருப்பப்படி 1 ஆகத்து 1959 அன்று தென்மொழி (இதழ்) எனும் இதழைத் தொடங்கினார். அரசுப் பணியில் இருந்ததால் தன் இயற்பெயரான "துரை. மாணிக்கம்" என்பதை விடுத்துப் "பெருஞ்சித்திரன்" என்னும் புனைப்பெயரில் எழுதினார். தென்மொழியின் தொடக்க ஏட்டில் சிறப்பாசிரியர் பாவாணர் எனவும் பொறுப்பாசிரியர் பெருஞ்சித்திரன் எனவும் பெயர்கள் தாங்கி இதழ் வெளியானது. ம. இலெ. தங்கப்பா, மு. தமிழ்க்குடிமகன், வி.வி. பாளை எழிலேந்தி, செம்பியன் (எ) பன்னீர்ச்செல்வம் முதலானோர் உறுப்பாசிரியர்களாக இருந்தனர். அண்ணாமலைப் பல்கலைக்கழகம் மாணவர்களும் துணையாக இருந்தனர். ''தென்மொழி'' -யின் ஒவ்வொரு இதழிலும் ஆசிரியவுரைக்கு (தலையங்கம்) முன்னால் மேல் முகப்புப் பகுதியில் கீழ்க்காணும் பாடல் இடம்பெறும்: ''தென்மொழி''யின் 16 இதழ்கள் வெளிவந்த சூழலில் பொருளியச் சிக்கலால் இதழ் இடையில் நின்றது. பின்பு மீண்டும் 1963 முதல் வெளிவந்து கல்லூரி மாணவர்கள் மற்றும் தமிழாசிரியர்களால் விரும்பிப் படிக்கப்பட்டது. 1961 முதல் 1965 வரை கடலூர் அஞ்சலகத்தில் துணை அஞ்சல் தலைவராகப் பணியாற்றினார்.
கேள்வி: பாவலரேறு பெருஞ்சித்திரனார் - இந்தி எதிர்ப்பு குறித்து விரிவாக சொல்லுங்கள்.
பதில்: இந்தித் திணிப்பு எதிர்ப்புப் போராட்டம் ''தென்மொழி'' சார்பில் இந்தி வல்லாண்மையை எதிர்த்துத் துண்டறிக்கைகளை அச்சிட்டுப் பரப்பினார். மேலும் அன்றைய தமிழ்நாட்டு முதலமைச்சர்களின் பட்டியல்#சென்னை மாநில முதல்வர்களின் பட்டியல் இருந்த மு. பக்தவத்சலம் எதிராக ஒரு பாடலையும் ஆசிரியர் உரையையும் ''தென்மொழி''யில் வெளியிட்டார். இவைக்காகக் குற்றம் சாற்றப்பெற்ற இவருக்கு இந்திய ரூபாய். 200 ஒறுப்பு அல்லது நான்கு மாதம் கடுங்காவல் சிறை என்ற தெரிவுகள் வழங்கப்பட்டன. ஒறுப்புத்தொகையைக் கட்ட மறுத்தமையால் வேலூர் மத்திய சிறைச்சாலை 17 நவம்பர் 1965 முதல் 16 சனவரி 1966 வரை அடைக்கப்பட்டார். சிறைத் தண்டனையைக் காரணம் காட்டி அஞ்சலகப் பணியிலிருந்து நீக்கப்பட்டார். சிறையில் இருந்தபோது ''ஐயை'' என்னும் தனித்தமிழ்ப் பாவியத்தின் முதல் தொகுதியை எழுதினார்.
கேள்வி: பாவலரேறு பெருஞ்சித்திரனார் - நெருக்கடி நிலை என்பது என்ன?
பதில்: சூன் 1975-இல் இந்திய அளவில் நெருக்கடி நிலை (இந்தியா) நடைமுறைக்கு வந்தபின் 5 பிப்ரவரி 1976 அன்று பெருஞ்சித்திரனார், உள் நாட்டுப் பாதுகாப்புப் பராமரிப்புச் சட்டம், 1973 (மிசா) சிறைப்பட்டார். அப்போது ''ஐயை'' நூலின் இரண்டாம் பகுதியை எழுதி முடித்தார். பன்னெடுங்காலமாக எழுதிக் குவித்திருந்த தமிழ் உணர்வுப் பாடல்கள் முதற்கட்டமாக முறையாகத் தொகுக்கப்பட்டு ''கனிச்சாறு'' என்னும் பெயரில் மூன்று தொகுதிகளாக (1979) வெளிவந்தன.
கேள்வி: பாவலரேறு பெருஞ்சித்திரனார் - பிற சிறையிருப்புகள் பற்றி நீங்கள் என்ன அறிந்துள்ளீர்கள்?
பதில்: இராஜீவ் காந்தி படுகொலை (1991) தொடர்ந்து எழுதிய ஒரு பாவியத்தைக் காரணம் காட்டி 26 சனவரி 1993 அன்று பயங்கரவாத மற்றும் சீர்குலைவு நடவடிக்கைகள் (தடுப்பு) சட்டம் (தடா) கீழ் ஏழு மாதம் சிறைப்பட்டார். மொத்தம் 20 முறைக்கும் மேலாக சிறைசென்றார். அவரது சிறைவாழ்வில் பல்வேறு எழுத்துப்பணிகளைச் செய்து வெளியிட்டார். அவற்றுள் ''திருக்குறள் மெய்ப்பொருளுரை'' -யும் ஒன்றாகும்.
கேள்வி: பாவலரேறு பெருஞ்சித்திரனார் - எழுத்துப்பணி என்பது என்ன?
பதில்: பெருஞ்சித்திரனார் சிறையில் இருந்து வெளிவந்த பிறகு மாணவர்கள் படித்துப் பயன்பெறும் வண்ணம் தமிழ்ச் சிட்டு (இதழ்) என்னும் இதழைத் தொடங்கினார். இவ்விதழில் பள்ளிகளில் படிக்கும் மாணவர்கள் விரும்பும் வண்ணம் பாட்டுகளையும் கட்டுரைகளையும் வரைந்தார். தம்மை ஒத்த பாவலர்களின் படைப்புகளையும் வெளியிட்டு ஊக்கப்படுத்தினார். பாவாணரின் உலகத் தமிழ்க் கழகம் தோன்றியபோது அதில் இணைந்து பணிபுரிந்தவர். அதுபோல் பாவாணர் அகரமுதலி தொகுப்பதற்குப் பொருளுதவி செய்யும் திட்டத்தைத் தொடங்கி உதவியவர். தென்மொழிப் பணியை முழுநேரப் பணியாக அமைத்துக்கொண்ட பிறகு 10,11 சூன் 1972-இல் திருச்சிராப்பள்ளி தென்மொழி கொள்கைச் செயற்பாட்டு மாநாடு ஒன்றை நடத்தினார். 1973-இல் தென்மொழி கொள்கைச் செயற்பாட்டு மாநாட்டை மதுரையில் நடத்த முயற்சி செய்தபோது சிறை செய்யப்பட்டார். இக்காலகட்டங்களில் தமிழ் உணர்வுடன் பாடல் வரைந்த உயர்செயல் நினைத்துப் பாவாணர் அவர்கள், 1973-இல் "பாவலரேறு' என்னும் சிறப்புப் பெயரைச் சூட்டி மகிழ்ந்தார். தமிழகம் முழுவதும் தென்மொழி இதழ் வழியாகவும் பொது மேடைகள் வழியாகவும் தனித்தமிழ் உணர்வைப் பரப்பிய பெருஞ்சித்திரனாரின் வினைப்பாடு உலகம் முழுவதும் பரவியது. எனவே மலேசியா, சிங்கப்பூர் முதலான நாடுகளில் வாழ்ந்த தமிழர்களின் அழைப்பினை ஏற்று 1974-இல் மூன்று மாதங்கள் சுற்றுப்பயணம் மேற்கொண்டார். இதன்பின் கடலூரில் இருந்த தென்மொழி அலுவலகம் சென்னைக்கு மாறியது. 1977-இல் இலங்கையில் அறிஞர் கா. பொ. இரத்தினம் ஏற்பாடு செய்திருந்த ''திருக்குறள்'' மாநாட்டில் கலந்துகொண்டு உரையாற்றினார். 1978 இல் அந்தமான் நிக்கோபார் தீவுகள் சென்று உரையாற்றித் திரும்பினார். பெருஞ்சித்திரனார் தம் இதழ்களில் எழுதியதோடு அமையாமல் பகுத்தறிவு, தென்றல், முல்லை, வானம்பாடி தமிழ்நாடு, செந்தமிழ்ச் செல்வி, விடுதலை, உரிமை முழக்கம், தேனமுதம், சனநாயகம், குயில் முதலிய இதழ்களில் எழுதியவர். பெருஞ்சித்திரனாரின் பாட்டுத்திறமை முழுவதையும் காட்டுவனவாகவும், கொள்கை உணர்வினை வெளிப்படுத்துவனவாகவும் விளங்குவன இவர்தம் கனிச்சாறு நூலாகும். இந்நூலின் மூன்று தொகுதிகளுள்ளும் 1. தமிழ், 2. இந்தி எதிர்ப்பும் இன எழுச்சியும், 3. நாட்டுரிமை, 4. பொதுமை உணர்வு, 5. இளைய தலைமுறை, 6. காதல், 7. இயற்கை, 8. இறைமை, 9. பொது என்ற அமைப்பில் பாடல்கள் அமைந்துள்ளன. தமிழ்மொழியின் சிறப்பினையும் தமிழுக்கும் தமக்கும் உள்ள தொடர்பினையும் பெருஞ்சித்திரனார் சீரிய யாப்பமைப்பில் பாடியுள்ளார்.என்மொழி, என்னினம், என்நாடு நலிகையில் எதனையும் பெரிதென எண்ண மாட்டேன் - வேறு எவரையும் புகழ்ந்துரை சொல்ல மாட்டேன்! - வரும் புன்மொழி, பழியுரை, துன்பங்கள் யாவையும் பொருட்டென மதித்துளம் கொள்ள மாட்டேன்! - இந்த(ப்) பூட்கையில் ஓரடி தள்ள மாட்டேன்!என்று தமிழ்மொழியின் வளர்ச்சியைவிட, தனக்கெனத் தனியான ஒரு வளர்ச்சி இல்லை என்று பாடியவர் பெருஞ்சித்திரனார். 1981-இல் பாவாணர் இயற்கை எய்திய நிகழ்வு பெருஞ்சித்திரனாருக்கு மிகப்பெரிய இழப்பாக அமைந்தது. மொழிப்பற்றும் இனஉணர்வும் ஊட்டி வளர்த்த தம் ஆசிரிய பெருமகனாரின் மறைவு குறித்து "பாவாணர் இரங்கல் பதிகம்", "மொழிஞாயிறு மறைந்தது" (கட்டுரை), "பாவாணர் மேல் ஒரு சூளுரைப் பாடல்" ஆகியவற்றை இயற்றினார். 1981இல் உலகத் தமிழ்க் கழகம் என்னும் அமைப்பை நிறுவி தமிழகம் முழுவதும் இயக்கம் கட்டி எழுப்பினார். அதன் அடுத்த முயற்சியாக 1982இல் ''தமிழ்நிலம்'' என்னும் ஏட்டைத் தொடங்கி நடத்தினார். அதே ஆண்டில் ஈரோடு மாவட்டம் உள்ள பவானி நகரில் பத்து நாள்கள் ''திருக்குறள்'' குறித்த இலக்கியச் சொற்பொழிவை மேற்கொண்டார். 1983-84 காலகட்டத்தில் மேலை நாடுகளுக்குப் பயணம் செய்தார். 1985-இல் மலேசியாவிற்கு இரண்டாம் முறையாகப் பயணம் செய்தார்.
கேள்வி: பாவலரேறு பெருஞ்சித்திரனார் - நூல்கள் குறித்து விரிவாக சொல்லுங்கள்.
பதில்: #அறுபருவத் திருக்கூத்து #[https://www.tamildigitallibrary.in/admin/assets/book/TVA_BOK_0003638_%E0%AE%86%E0%AE%B0%E0%AE%BF%E0%AE%AF%E0%AE%AA%E0%AF%8D%E0%AE%AA%E0%AE%BE%E0%AE%B0%E0%AF%8D%E0%AE%AA%E0%AF%8D%E0%AE%AA%E0%AE%A9%E0%AE%B0%E0%AE%BF%E0%AE%A9%E0%AF%8D_%E0%AE%85%E0%AE%B3%E0%AE%B5%E0%AE%BF%E0%AE%B1%E0%AE%A8%E0%AF%8D%E0%AE%A4_%E0%AE%95%E0%AF%8A%E0%AE%9F%E0%AF%8D%E0%AE%9F%E0%AE%99%E0%AF%8D%E0%AE%95%E0%AE%B3%E0%AF%8D.pdf ஆரியப் பார்ப்பனரின் அளவிறந்த கொட்டங்கள்] (2005) கட்டுரைத் தொகுப்பு - தென்மொழி பதிப்பகம் #இட்ட சாவம் முட்டியது #இனம் ஒன்றுபட வேண்டும் என்பது எதற்கு? #இலக்கியத் துறையில் தமிழ்வளர்ச்சிக்குரிய ஆக்கப் பணிகள் #இளமை உணர்வுகள் #இளமை விடியல் #உலகியல் நூறு #எண் சுவை எண்பது #ஐயை (பாவியம்) #[http://www.tamilvu.org/library/nationalized/pdf/58-pavalerupernchitranar/ohohtamizharkalae!.pdf ஓ! ஓ! தமிழர்களே] [சொற்பொழிவு நூல்] (1991); நிறைமொழி வெளியீடு, சென்னை #கற்பனை ஊற்றுக் கட்டுரைகள் (உரைப்பா) #கழுதை அழுத கதை #கனிச்சாறு (நூல்) (10+ பாடற்தொகுதிகள்) (1948; 1956) #கொய்யாக் கனி (பாவியம்) (1956) #சாதித் தீமைகளும் அதை ஒழிக்கும் திட்டமும் #s:சாதி ஒழிப்பு (2005) # செயலும் செயல்திறனும் (1988 & 2005) #தனித்தமிழ் இயக்கத்தின் தோற்றமும் வளர்ச்சியும் #s:தன்னுணர்வு (1977, 1982) #தமிழீழம் #[https://www.tamilvu.org/library/nationalized/pdf/58-pavalerupernchitranar/thirukkuralmeiporulurai-1.pdf திருக்குறள் மெய்ப்பொருளுரை பகுதி-1] (உரைநூல்) (அக்.1997 & ஏப்.2006) ; தென்மொழி பதிப்பகம் #திருக்குறள் மெய்ப்பொருளுரை பகுதி-2 #திருக்குறள் மெய்ப்பொருளுரை பகுதி-3 #திருக்குறள் மெய்ப்பொருளுரை பகுதி-4 #நமக்குள் நாம்.... #s:நூறாசிரியம் (1996); இலக்கியம்‌ (செய்யுள்‌ -உரையுடன்‌] #நெருப்பாற்றில் எதிர் நீச்சல் #பள்ளிப் பறவைகள் #s:பாச்சோறு, குழந்தைப்பாடல்கள் (1972 & 2006) #பாவலரேறு பெருஞ்சித்திரனார் பாடல்கள்-1 #பாவலரேறு பெருஞ்சித்திரனார் பாடல்கள்-2 #பாவியக் கொத்து (இரு தொகுதிகள்) (1962) #பாவேந்தர் பாரதிதாசன் #பெரியார் #அருளி #மகபுகுவஞ்சி #மொழி ஞாயிறு பாவாணர் #வாழ்வியல் முப்பது #s:வேண்டும் விடுதலை (2005) கட்டுரைத் தொகுப்பு - தென்மொழி பதிப்பகம்
கேள்வி: பாவலரேறு பெருஞ்சித்திரனார் - சாதி எதிர்ப்பு பற்றி விளக்கவும்.
பதில்: பெருஞ்சித்திரனார் சாதியை வெறுக்கும் தமிழறிஞராக இறுதிவரை வாழ்ந்தார். அவரது சாதி எதிர்ப்புக் கருத்தியல் தமிழர்களின் ஒற்றுமையை வலியுறுத்துவதாகவும் எளிய, அடித்தட்டு சாதியினரின்பால் மிகுந்த கரிசனம் கொண்டதாகவும் விளங்கியது. எம்மதங்களைத் தழுவினாலும் தமிழர் இனத்தால் தமிழரே என்பதை இவர் தொடர்ந்து வலியுறுத்தி வந்தார். சாதியை வைத்துத் தமிழர்கள் தங்களை அடையாளப்படுத்தும் போக்கை இவர் தொடர்ந்து கண்டித்து எழுதி வந்தார். சாதியை ஒழிப்பது குறித்து தொடர்ந்து எழுதியும் பேசியும் வந்த பெருஞ்சித்திரனார் அந்தக் கருத்தியலைக் கொண்டிருந்தவர்களோடு இணக்கமான உறவையும் கொண்டிருந்தார்.
கேள்வி: பாவலரேறு பெருஞ்சித்திரனார் - மறைவு குறித்து விரிவாக சொல்லுங்கள்.
பதில்: படிமம்:Perunchithiranar-poet-TamilNadu.jpg குருதி அழுத்தம்#தாழ் தமனி சார்ந்த அழுத்தம் சிறுநீரகச் செயலிழப்பு ஆகியவற்றால் பாதிக்கப்பட்ட பெருஞ்சித்திரனார், தன் 63-ஆம் அகவையில் 11 சூன் 1995 அன்று காலை 7 மணியளவில் மதராசின் (தற்போது சென்னை) தியாகராய நகர் காலமானார். அவரின் இறுதி ஊர்வலத்தில் 1,50,000 பேர் பங்கேற்றனர். அவர் உடல் மேடவாக்கம் அடக்கம் செய்யப்பட்டது.
கேள்வி: பாவலரேறு பெருஞ்சித்திரனார் - வழிமரபினர் குறித்து விரிவாக சொல்லுங்கள்.
பதில்: 25 ஏப்ரல் 1951 அன்று சேலத்தைச் சேர்ந்த செல்லம்மாள் -சின்னசாமி இணையரின் மகளான கமலத்தைத் திருமணம் செய்திருந்தார் பெருஞ்சித்திரனார். கமலம் பின்னாளில் "தாமரை" ஆனார். இவ்விணையருக்கு இறை. பொற்கொடி, மா. பூங்குன்றன், தா.பெ.அ. தேன்மொழி, மா. சித்திரச்செந்தாழை, மா.பொழிலன், மா. பிறைநுதல் ஆகிய பிள்ளைகள் பிறந்தனர். பெருஞ்சித்திரனாரின் மறைவுக்குப் பிறகு அவர் பணியைத் தாமரை அம்மையார் தொடர்ந்து மேற்கொண்டு வந்தார். மேடவாக்கத்தில் பெருஞ்சித்திரனாரின் உடல் அடக்கம் செய்யப்பட்ட முன்னோர் நிலத்தில் ''பாவலரேறு தமிழ்க்களம்'' என்ற நினைவகத்தை 2001-இல் தொடங்கி அதன் வழியே தமிழ்த் தொண்டாற்றி வந்தார். ''தென்மொழி'' ஏட்டையும் தொடர்ந்து நடத்தினார். இறுதியாக 7 திசம்பர் 2012 அன்று தன் 79-ஆம் அகவையில் காலமானார். பெருஞ்சித்திரனாருக்கு அருகிலேயே அவர் உடல் அடக்கம் செய்யப்பட்டது.
கேள்வி: பாவலரேறு பெருஞ்சித்திரனார் - பொற்கொடி குடும்பம் என்பது என்ன?
பதில்: பொற்கொடி, 1969-இல் புலவர் இறைக்குருவன் திருமணம் செய்தார். இவர்களுக்குத் தமிழ்ச்செம்மல் என்னும் மகனும் இசைமொழி, கயல்விழி (எ) அங்கயற்கண்ணி ஆகிய மகள்களும் பிறந்தனர். பொற்கொடி, 1991-இல் முதன்முதலாகத் திருவள்ளுவர் தமிழ்வழிப் பள்ளியை நிறுவினார். 23 நவம்பர் 2012 அன்று இறைக்குருவன் தன் 70-ஆம் அகவையில் காலமானார். அங்கயற்கண்ணி சென்னை உயர் நீதிமன்றம் வழக்கறிஞராகப் பணியாற்றி வருகிறார். தமிழ்நாடு முற்போக்கு பெண் வழக்கறிஞர்கள் சங்கம் இணைந்து 2017 சல்லிக்கட்டு ஆதரவு போராட்டங்கள் உள்ளிட்ட பல போராட்டங்களில் பங்கேற்றுள்ளார்.
கேள்வி: பாவலரேறு பெருஞ்சித்திரனார் - பொழிலன் என்பது என்ன?
பதில்: ஆங்கிலப் பேராசிரியரான பொழிலன் (பிற. 23 ஆகத்து அண். 1961), தமிழரசனின் படையுடன் 1986-88 காலகட்டத்தில் இணைந்து செயல்பட்டவர். கொடைக்கானல் தொலைக்காட்சிக் கோபுர குண்டுவெடிப்பு வழக்கில் குற்றம் சாட்டப்பட்டு, 1987-இல் சிறைப்பட்டார். பின்னாட்களில் தமிழீழ விடுதலைப் போராட்டத்திற்கு ஆதரவாகச் செயல்பட்டமைக்காக தேசியப் பாதுகாப்புச் சட்டம் (இந்தியா) கீழ் பத்தாண்டுகள் சிறையில் இருந்தபின் 25 அக்டோபர் 2013 அன்று விடுதலையானார். உசாவல், தண்டனை என மொத்தம் 14 முறை சிறைசென்றுள்ளார். தமிழக ஒடுக்கப்பட்டோர் விடுதலை இயக்கம் அமைப்பாளராகவும் பெருஞ்சித்திரனார் தொடங்கிய ''தமிழ்நிலம்'' இதழின் ஆசிரியராகவும் உள்ளார்.
கேள்வி: பாவலரேறு பெருஞ்சித்திரனார் - பரவலர் பண்பாட்டில் பற்றி தகவல் சொல்.
பதில்: பிரபாகரனின் வாழ்க்கை வரலாறு திரைப்படம் ஆன ''மேதகு 2'' -வில் (2022) பெருஞ்சித்திரனாரின் பாத்திரம் ஒரு காட்சியில், பிரபாகரனையும் பிற போராளித் தலைவர்களையும் தன் இல்லத்தில் வரவேற்று ஒரு பாவியத்தைப் படித்துக் காட்டுவதாகக் காட்சிப்படுத்தப்பட்டுள்ளது. இது தமிழ்|last=R|first=Dinesh|website=ithutamil.com|language=en-US|access-date=2023-06-04}}